《水调歌头 其一 京口》
宋代·王质

江水去无极，无地有青天。怒涛汹涌，卷浪成雪蔽长川。

一望扬州苍莽，隐见烟竿双矗，何处卷珠帘。落日瓜洲渡，鸿鹭满风前。

古战场，皆白草，更苍烟。清平犹有遗恨，久矣在江边。

北固山前三杰，遥想当年意气，□□昵中原。上马促归去，风堕接䍦翩。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。